Kermadeka petrelo

La Kermadeka petrelo (Pterodroma neglecta) estas specio de marbirdo de la familio Procelariedoj. Plej individuoj estas malhelaj, sed kelkaj havas blankan frunton. Ili havas naztruojn super la beko.

 Distribuado 
Ĝi troviĝas en Aŭstralio, Ĉilio, Japanio, Meksiko, Mikronezio, Novzelando, Norfolkinsulo, Pitcairn, kaj Usono. Rare estas la Kermadeka petrelo registrita okcidente de Insulo de Lord Howe, kie ĝi havas malgrandan kolonion de malpli ol 100 individuoj sur ĉeborda roko nome Piramido de Ball. Pasinte ĝi reproduktiĝis ankaŭ je kelkaj nombroj sur la ĉefa insulo, kie ĝi malofte videblas nune.

 Reproduktado 
eta|Plenkreskulo de Kermadeka petrelo
Ne multe oni scias pri la reproduktado de tiuj birdoj ĉe Balls Pyramid, tamen ili kutime nestumas tie fine de somero. Tio koincidas kun la reproduktaj modeloj de aliaj birdoj en la Kermadekoj (Novzelando). Estas reproduktaj kolonioj ankaŭ en Insularo Juan Fernández kaj Insulo Sala kaj Gómez (Ĉilio).

 Referencoj
 BirdLife International 2004. Pterodroma neglecta . 2006 IUCN Ruĝa Listo de Minacataj Specioj. Elŝutita la 24an de Julio 2007.

 Eksteraj ligiloj 

 BirdLife Species Factsheet 

Kategorio:Petreloj
Kategorio:Procelarioformaj
Kategorio:Birdoj de Azio
Kategorio:Birdoj de Ameriko
Kategorio:Birdoj de Oceanio